30/12/2011 | Administración LocalMunicipal
Dodro
Anuncio de aprobación definitva das modificación da O. F. nº 3, reguladora do IVTM e da O. F. nº 9, reguladora do IBI do Concello de Dodro

Quedan aprobadas definitivamente as modificacións das ordenanzas fiscais núm.3, que regula o imposto de vehículos de tracción mecánica (IVTM), e a núm.9, que regula o imposto sobre bens inmobles (IBI), logo de transcorrer o prazo de exposición pública (BOP núm.214, do 10 de novembro de 2011) do acordo de aprobación inicial que adoptou polo Pleno do Concello de Dodro na sesión con data 26 de outubro de 2011, e ao non se presentar alegación ningunha. O Concello de Dodro publica os textos dos artigos modificados para cumprir co considerado no artigo 70.2 da Lei 7/1985, do 2 de abril e 17.4 do Real decreto lexislativo 2/2004, do 5 de marzo: En virtude do artigo 106.3 da Lei 7/1985, de 2 de abril, reguladora das bases do réxime local, e dos artigos 15.2 e 59.1 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais, este concello establece a presente Ordenanza fiscal do imposto sobre vehículos de tracción mecánica 1. O imposto sobre vehículos de tracción mecánica, é un tributo directo que grava a titularidade dos vehículos desta natureza, aptos para circular polas vías públicas, calquera que sexa a súa clase e categoría.2. Considérase vehículo apto para a circulación, o que fora matriculado nos Rexistros públicos correspondentes e mentres non causara baixa nos mesmos. Para os efectos deste imposto tamén se considerarán aptos os vehículos provistos de permisos temporais e matrículas turísticas.3. Non están suxeitos a este imposto os vehículos que sendo dados de baixa nos rexistros por antigüidade do seu modelo, poidan ser autorizados para circular excepcionalmente con ocasión de exhibicións, certames ou carreiras limitadas ás desta natureza. Son suxeitos pasivos deste imposto as persoas físicas e as xurídicas, as herdanzas xacentes, as comunidades de bens e as demais entidades que, aínda carecendo de personalidade xurídica, constitúan unha unidade económica ou un patrimonio separado susceptible de imposición, que conste o seu nome o vehículo no permiso de circulación. a) Os vehículos oficiais do Estado, comunidades autónomas e entidades locais adscritos á defensa nacional ou á seguridade cidadá. b) Os vehículos de representacións diplomáticas, oficinas consulares, axentes diplomáticos e funcionarios consulares de carreira, acreditados en España, que sexan súbditos dos respectivos países, externamente identificados e a condición de reciprocidade na súa extensión e grao. Asemade, os vehículos dos organismos internacionais con sede ou oficina en España e dos seus funcionarios ou membros con estatuto diplomático. c) As ambulancias e demais vehículos directamente destinados á asistencia sanitaria ou ó traslado de feridos ou enfermos. d) Os vehículos para persoas de mobilidade reducida, entendendo por tales os vehículos cunha tara non superior a 350 kg., e que, pola súa construción non poidan alcanzar en chan unha velocidade superior a 45 km/h, proxectado e construído especialmente (e non simplemente adaptado) para o uso de persoas con algunha disfunción ou incapacidade física. En canto ao resto das súas características técnicas, equipararanse aos ciclomotores de 3 rodas. Asemade, están exentos os vehículos matriculados a nome de minusválidos para o seu uso exclusivo, aplicándose a exención en tanto se manteñan ditas circunstancias, tanto ós vehículos conducidos por persoas con discapacidade, como os destinados o seu transporte. Presúmese que o vehículo é conducido por persoa con discapacidade cando esta última conste como único condutor/a na póliza do seguro do vehículo. As exencións previstas nos dous parágrafos anteriores non resultarán aplicables ós suxeitos pasivos beneficiarios das mesmas por máis dun vehículo simultaneamente. Para os efectos do disposto neste epígrafe, terán a consideración de persoas con minusvalía quen teña esta condición legal en grao igual ou superior ó 33%. e) Os tractores, remolques, semirremolques e maquinaria provista da Cartilla de Inspección Agrícola. Gozarán dunha bonificación do 100% da cota do imposto os vehículos históricos e todos aqueles que teñan unha antigüidade mínima de 25 anos, contados a partir da data da súa fabricación, ou se esta non se coñecera, tomando como tal a da súa primeira matriculación ou, no seu defecto, a data en que o correspondente tipo ou variante se deixou de fabricar.3.1.- Para poder gozar das exencións ás que se refiren as letras d) e e) do apartado 1 deste artigo, os interesados deberán instar a súa concesión, indicando as características do vehículo, a súa matrícula e causa do beneficio.3.2.-Para o outorgamento da exención prevista ós vehículos conducidos por persoas con discapacidade, o suxeito pasivo deberá aportar o certificado de minusvalía emitido polo órgano competente, carné de conducir e copia da póliza do seguro do vehículo onde constará aquel como único condutor/a e xustificante de pagamento do seguro, e certificado de estar ó corrente do pagamento do imposto mediante a presentación dun certificado expedido pola Recadación Municipal de Tributos.3.3.-Para o caso de vehículos destinados ó transporte de persoas con discapacidade, aplicarase a exención cando o suxeito pasivo do imposto aporte certificado de minusvalía onde conste, a necesidade de asistencia por terceira persoa ou limitacións para a utilización do transporte público, ou cando a porcentaxe de minusvalía fose igual ou superior ó 80%. Na instancia farase constar quen é a persoa que o asiste, sendo este o único que figurará na póliza do seguro como condutor/a do vehículo. En caso contrario, non será de aplicación a exención solicitada. Deberá achegarse tamén certificado de estar ó corrente do pagamento do imposto mediante a presentación dun certificado expedido pola Recadación Municipal de Tributos.3.4.-A bonificación prevista no punto 2 de este artigo terá carácter rogado. Os suxeitos pasivos deberán solicitala ao Concello antes do 31 de decembro de cada exercicio, axuntando a seguinte documentación: fotocopia do DNI; fotocopia do permiso de circulación; fotocopia da ficha técnica; e, no seu caso, documento que xustifique a antigüidade do vehículo; por último, o peticionario deberá xustificar estar ao corrente do pagamento do imposto mediante a presentación dun certificado expedido pola Recadación Municipal de Tributos.3.5.-As concesións das exencións e bonificacións só producirán efecto para os exercicios seguintes ó da solicitude, os aínda non xerados, cando dos datos que constan nesta Administración se derive que está ó corrente das súas obrigas coa facenda municipal. Declarada a exención do vehículo polo Concello expedirase a correspondente certificación do acordo municipal. En aplicación do Art.95.1 e 95.4 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, establécese no termo municipal un incremento do coeficiente para as seguintes clases de vehículos, resultando o seguinte cadro de tarifas: –Turismos, motocicletas, tractores, remolques e semirremolques. 1,3 –Camións e autobuses. 1,4 A) Turismos: De menos de 8 cabalos fiscais, 16,45 € De 8 hasta 11.99 cabalos fiscais, 44,30 € De 12 hasta 15,99 cabalos fiscais, 93,52 € De 16 hasta 19,99 cabalos fiscais, 116,49€ De 20 cabalos fiscais en adiante, 145,60 € B) Autobuses: De menos de 21 prazas, 116,62 € De 21 a 50 prazas, 166,10 € De máis de 50 prazas, 207,62 € C) Camións: De menos de 1.000 kg de carga útil, 59,19 € De 1.000 a 2.999 kg de carga útil,116,62 € De máis de 2.999 a 9.999 kg de carga útil,166,10 € De máis de 9.999 kg de carga útil, 207,62 € D) Tractores: De menos de 16 cabalos fiscais, 22,97 € De 16 a 25 cabalos fiscais, 36,10 € De mais de 25 cabalos fiscais, 108,29 € E) Remolques e semirremolques arrastrados Por vehículos de tracción mecánica: De menos de 1.000 kg e máis de 750 kg de carga útil, 22,97 € De 1.000 a 2.999 kg de carga útil, 36,10 € De máis de 2.999 kg de carga útil, 108,29 € F) Outros vehículos: Ciclomotores, 5,75 € Motocicletas ata 125 cc, 5,75 € Motocicletas de máis de 125 a 250 cc, 9,84 € Motocicletas de máis de 250 ata 500 cc, 19,69 € Motocicletas de máis de 500 ata 1000 cc, 39,38 € Motocicletas de máis de 1000 cc, 78,75 € Este cadro de cotas, poderá ser modificado pola Lei de orzamentos xerais do Estado. A cota tributaria é a resultante de multiplicar a cota de tarifa do art.95. do Real decreto lexislativo 2/2004, de 5 de marzo, polo que se aproba o Texto refundido da da Lei reguladora das facendas locais, polos coeficientes previstos no artigo 5º da presente Ordenanza para cada clase de vehículo, resultando o cadro de tarifas exposto.1. O período impositivo coincide co ano natural, agás no caso de primeira adquisición dos vehículos. Neste caso, o período impositivo comezará o día no que se produza dita adquisición.2. O dereito de percepción do imposto xérase o primeiro día do período impositivo.3. O importe da cota do imposto dividirase en pro rata de trimestres naturais nos casos de primeira adquisición ou baixa do vehículo. Neste último caso deberá solicitarse a devolución do importe dos trimestres que procedan, independentemente do mes no que se procedeu á súa baixa. A solicitude de devolución deberá dirixirse ao alcalde do Concello de Dodro indicando o núm. de conta (20 díxitos) para a devolución por transferencia bancaria. Coa solicitude acompañarase a seguinte documentación: fotocopia do DNI; fotocopia do impreso de baixa efectuada na Xefatura Provincial de Tráfico; orixinal do recibo ou carta de pagamento. A xestión, liquidación, inspección e recadación, así como a revisión dos actos ditados en vía de xestión tributaria corresponde ao Concello que figure no permiso de circulación dos vehículos. As altas do imposto de primeira matriculación esixiranse en réxime de autoliquidación. O pagamento do imposto acreditarase mediante recibo ós suxeitos pasivos incluídos nos padróns anuais, ou, no seu caso, polas cartas de pagamento expedidas pola Tesourería Municipal.1. Deberán acreditar previamente o pagamento do imposto os que soliciten ante a Xefatura Provincial de Tráfico a matriculación, a certificación de aptitude para circular ou a baixa definitiva dun vehículo.2. Á mesma obrigación estarán suxeitos os titulares dos vehículos cando comuniquen á Xefatura Provincial de Tráfico, a reforma dos mesmos, sempre que altere a súa clasificación a efectos deste imposto, así como tamén nos casos de transferencia e de cambio do domicilio que conste no permiso de circulación do vehículo.3. As xefaturas provinciais de tráfico non tramitarán os expedientes de baixa ou transferencias de vehículos se non se acredita previamente o pagamento do imposto. Será aplicable o réxime de infraccións e sancións prevido na Lei xeral tributaria e nas disposicións que a complementan e a desenvolven. A presente ordenanza fiscal, aprobada a súa redacción definitiva polo Pleno da corporación en sesión celebrada o día 22 de decembro de 1992, entrará en vigor o día 1 de xaneiro de 2012, permanecendo en vigor ata a súa modificación ou derrogación expresas.1. O imposto regulado nesta Ordenanza, rexerase polos artigos 60 ó 67 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, e as disposicións que os desenvolven, se ben, respecto da cota, estarase ó que se establece nos artigos seguintes.2. De conformidade co disposto no artigo 15.2 do Real decreto lexislativo 2/2004, e no uso das facultades concedidas polo artigo 72 da citada lei, en orde á fixación do tipo de gravame do imposto sobre bens inmobles, establécese esta ordenanza fiscal redactada conforme ao disposto no número 2 do artigo l6 da repetida lei. O tipo de gravame do imposto sobre bens inmobles en base ao establecido no artigo 72 do RDL 2/2004, queda fixado nos termos seguintes: -Bens inmobles de natureza urbana. 0,6% -Bens inmobles de natureza rústica. 0,6% -Bens inmobles de características especiais. 1,3% Bonificacións e exencións aplicables aos inmobles de natureza urbana: 1.-Terán dereito a unha bonificación do 50% na cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria, tanto de obra nova, como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior á terminación das mesmas, sempre que durante este tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. Os interesados acompañarán a súa solicitude fotocopia do DNI/NIF/CIF, fotocopia do acordo municipal de concesión da licencia municipal de obra, fotocopia do recibo/s do Imposto sobre Bens Inmobles do inmoble para o que se solicita a bonificación.2.-Terán dereito a unha bonificación do 50% na cota íntegra do Imposto, durante os tres períodos impositivos seguintes o do outorgamento da cualificación definitiva, as vivendas de protección oficial e as que resulten equiparables a estas conforme á normativa da Comunidade Autónoma. A bonificación prevista no apartado anterior aplicarase durante tres anos máis a favor dos titulares catastrais que, á data do dereito de percepción do tributo, sexan menores de trinta anos. Os interesados deberán dirixir as súas solicitudes ó Concello antes do dereito de percepción do imposto, e irán acompañadas da fotocopia do DNI e fotocopia do recibo do imposto sobre bens inmobles do inmoble para o que se solicita a bonificación. A non presentación da solicitude antes do dereito de percepción do imposto supón a perda do dereito á bonificación, aplicándose, no seu caso, nos períodos posteriores que proceda.3.-Terán dereito a unha bonificación do 50% da cota íntegra do imposto os suxeitos pasivos (pai, nai ou titor) titulares de familia numerosa, relativa á vivenda que constitúa a residencia habitual da familia, sempre e cando cumpran coas seguintes condicións: a) Contar con ingresos netos per cápita, no exercicio da solicitude, inferiores a 6.390,12 €. b) Que se trate da súa residencia habitual e non dispoña de máis bens ou propiedades urbanas ou rústicas. Esta bonificación concederase para cada exercicio, debendo solicitala os suxeitos pasivos antes do 1 de xaneiro do exercicio en que deba producir os seus efectos, e achegarán os seguintes documentos: • Certificado de empadroamento da familia. • Certificado de bens, expedido por Facenda. • Título de familia numerosa vixente a 1 de xaneiro do exercicio en que deba de producir os seus efectos a bonificación. • Declaración de IRPF dos integrantes da familia: No caso de que calquera ou todos os integrantes da familia non formulasen declaración de IRPF, acompañarán á solicitude certificación negativa da AEAT. Para a determinación dos ingresos netos per cápita, ós exclusivos efectos desta bonificación, dividiranse os ingresos netos computables a efectos do IRPF de tódolos membros da familia entre o número daqueles. Nos casos excepcionais (por razón de minusvalía) de familias numerosas con dous fillos, computaranse tres fillos en lugar de dous a efectos do cálculo do rendemento neto per cápita. As solicitudes deberán ser informadas polos Servizos Sociais do Concello.4.-De conformidade co previsto no artigo 62.4 do TRLRFL 2/2004, de 5 de marzo, gozarán de exención os inmobles rústicos con cota líquida inferior a 1,00 euro e urbanos cunha cota líquida que no supere a contía de 2,40 euros. O órgano competente para a concesión das bonificacións será a Xunta de Goberno Local por delegación de Alcaldía, de conformidade co disposto nos artigos 21.1 s) e 23.2 b) da Lei 7/1985, de 21 de abril de Bases de Réxime local. No que non estea expresamente previsto na presente ordenanza, rexerán os preceptos contidos no RD lexislativo 2/2004, de 5 de marzo, polo que se aproba o Texto refundido da Lei reguladora das facendas locais, os concordantes e complementarios da mesma, e nas demais leis do Estado reguladoras da materia, así como nas disposición ditadas para o seu desenvolvemento. A presente Ordenanza fiscal, que foi aprobada a súa redacción definitiva polo Pleno da Corporación en sesión celebrada o día 27 de novembro de 2003, entrará en vigor o día 1 de xaneiro de 2012, permanecendo en vigor ata a súa modificación ou derrogación expresa. Contra as citadas aprobacións definitivas, pódese interpoñer o recurso contencioso-administrativo, segundo o disposto na lexislación vixente. Dodro, 19 de decembro de 2011 O alcalde Valentín Alfonsín Somoza